جمیعت مابقا اسرائیل

جمیعت مابقا اسرائیل ( عبرانی:קהילת שארית ישראל
، انگریزی: Congregation Shearith Israel ) جسے بسا اوقات ہسپانوی و پرتگیزی کنیسہ بھی کہا جاتا ہے؛ ریاستہائے متحدہ امریکہ میں یہودیوں کی قدیم ترین مذہبی جمیعت ہے۔ اسے ولندیزی برازیل سے آئے ہوئے یہودیوں نے 1654ء کو نیو ایمسٹرڈیم میں قائم کیا تھا۔Marcus, Jacob R. "Early American Jewry: The Jews of New York, New England, and Canada, 1649–1794." Philadelphia: Jewish Publication Society, 1951. Vol. I, pp. 3, 20–23 نیویارک میں یہ واحد یہودی جمیعت رہی تاوقتیکہ 1825ء میں جرمنی سے ہجرت کر کے آنے والے یہودیوں نے ایک جمیعت قائم کی۔

سفاردی یہودیت کا اتباع کرنے والا راسخ العقیدہ کنیسہ مینہٹن کی بالائی مغربی سمت کے علاقے میں مغربی وسطی پارک کی 70ویں گلی میں واقع ہے۔ نئوکلاسیکل طرز تعمیر کی یہ عمارت سنہ 1897ء سے جمیعت کے زیر تصرف ہے۔Congregation Shearith Israel , Building Report, International Survey of Jewish Monuments. Retrieved April 3, 2007.

 قیام اور کنیسہ کی عمارت 
تصغیر|بائیں|The Mill Street synagogue, detail from the section "Religious Buildings of New York" in A Plan of the City and Environs of New York  by David Grim
تصغیر|Temple Shearith Israel, 5 West 19th Street, 1893|alt=
ہسپانوی اور پرتگیزی یہودی مہاجروں کا پہلا قافلہ 23 افراد پر مشتمل تھا جو ستمبر 1654ء کو ولندیزی برازیل سے نیو ایمسٹرڈیم پہنچا تھا۔پہلے تو ان کے ساتھ اچھا رویہ اختیار نہ کیا گیا اور انتظامیہ نے انھیں دھتکار دیا تاہم بعد میں سال 1655ء میں یہودیوں کو سرکاری طور پر اس کالونی میں رہنے کی اجازت دے دی گئی۔اسی سال کو جمیعت مابقا اسرائیل کی تاسیس کا سال شمار کیا جاتا ہے۔ اگرچہ انھیں نیو ایمسٹرڈیم میں رہنے کی اجازت دے دی گئی تھی لیکن ان لوگوں کو نسلی امتیاز کا سامنا کرنا پڑا اور ایک عرصہ تک انھیں عوامی سائناگوگ میں عبادت کی اجازت نہ تھی ( ولندیزی اور برطانوی دور میں)۔ تاہم جمیعت نے 1656ء میں ایک قبرستان کی جگہ حاصل کر لی تھی۔

 حوالہ جات 

زمرہ:یہودیت
زمرہ:یہودی مذہبی تحریکیں
زمرہ:ریاستہائے متحدہ میں انیسویں صدی کے کنائس
زمرہ:1654ء کی تاسیسات
زمرہ:نیو یارک سٹی میں کنائس
زمرہ:1897ء میں مکمل ہونے والی مذہبی عمارات
زمرہ:مینہٹن میں عمارات و ساخات